钦定古今图书集成/明伦汇编/闺媛典/第036卷 > 方初妻盛氏
## 钦定古今图书集成/明伦汇编/闺媛典/第036卷 > 方初妻盛氏

按《安庆府志》：“盛氏，桐城处士方初妻，姑甚严，偶怒，屏
之雪中，引斧击背，有顷，伛偻入厨，炊淅矣。一日归宁，
期以翼午返洞，溪涨不可渡，以巨索曳舆渡，必如期
至。翁病脾，常在床蓐，家贫，初不能办滫瀡盛典，衣具
甘美，析器代薪，治餐以进，手涤亵衣，久而不怠。教所
生三子，皆读书籍诸生。其兄少司徒汝谦曰：‘多男而
贤，即天之所以笃孝妇也’。”后少子学御令临湘，以循
良闻。